Let US Airways 1549

Let US Airways 1549 (AWE1549) bol každodenný komerčný let lietadla typu Airbus A320-214 na trase LaGuardia Airport (New York) – Charlotte – Seattle, ktorý 15. januára 2009 asi šesť minút po štarte núdzovo pristál v rieke Hudson.

 Posádka 
Posádku lietadla tvorili piloti, kapitán Chesley B. "Sully" Sullenberger a prvý dôstojník Jeffrey Skiles. Na palube bolo 155 osôb vrátane posádky. Lietadlu zlyhali oba motory po niekoľkonásobnej zrážke s vtákmi. Niekoľko osôb utrpelo zranenia, ale len dve vyžadovali hospitalizáciu na noc. Incident je známy ako Zázrak na Hudsone. Kapitán Sullenberger s posádkou boli oslavovaní ako hrdinovia."Live Flight Track Log (AWE1549) 15-Jan-2009 KLGA-KLGA""US Airways Flight 1549 Initial Report" "US Airways Flight 1549 Update # 2"

 Priebeh letu 
vľavo|náhľad|Trasa letu US Airways 1549
Airbus A320 so 150 pasažiermi a piatimi členmi posádky vzlietol z dráhy 04 z letiska La Guardia v 15:25:34. Minútu a pol po štarte, v čase 15:27:11 sa lietadlo dostalo do kŕdľa kanadských husí a v dôsledku nasatia zostatkov z tiel vtákov značne poklesol ťah v oboch motoroch. Otáčky N1 prvého motora klesli z 82 % na 36 %, pri druhom motore až na 16 %, naopak teplota výstupných plynov motorov sa začala blížiť k hornej hraničnej hodnote. 

Kapitán Chesley Sullenberger zapol pomocnú energetickú jednotku APU, prevzal riadenie lietadla a požiadal prvého dôstojníka, aby našiel v príručke (QRH – quick reference handbook) postup pre tento prípad. Ten trochu nešťastne uplatnil postup na výpadok oboch motorov a vykonal ich reštart. Motor č. 2 sa mu ale nepodarilo nahodiť vôbec, zatiaľ čo motor č. 1 sa síce rozbehol, ale otáčky už nedosiahli predchádzajúce hodnoty. Nie je však jasné, ako veľmi to ovplyvnilo priebeh ďalších udalostí.Faktická správa sa nezaoberá otázkou, či by bez vypnutia motorov boli schopní doletieť na najbližšie letisko.

Medzitým kapitán ohlásil stav núdze a vykonal ľavú zákrutu. Po strate výšky, brániacej bezpečnému návratu na letisko LaGuardia aj pristátiu na bližšom letisku Teterboro, sa rozhodol pre núdzové pristátie na rieke Hudson, ktoré v rýchlosti okolo 230 km/h (125 KIAS) v čase 15:30:44 (20:30:44 UTC) vykonal úspešne.

Ide o extrémne nebezpečný a náročný manéver vzhľadom na to, že A320 má motory umiestnené v gondolách pod krídlami a pri dosadnutí na hladinu je veľmi dôležité, aby obe strany narazili na hladinu súčasne a pod správnym uhlom. Situáciu pilota trochu uľahčila pokojná hladina rieky, priaznivé meteorologické podmienky a snáď aj to, že toto lietadlo je vybavené pomerne prepracovaným systémom riadenia, takže pilot mohol časť práce prenechať palubným počítačom a sústrediť sa len na základné parametre pristátia. Aj tak ide o úplne ojedinelý úspech, keď pri pristátí lietadla podobnej konštrukcie na vodnú hladinu nedošlo k stratám na ľudských životoch.V roku 1963 pristálo lietadlo Tu-124 núdzovo na hladine rieky Nevy v centre Petrohradu. Na rozdiel od tejto nehody vtedy nebol nikto zranený. Tu-124 má motory umiestnené u koreňov krídiel a nie podvesené pod krídlami, čo je veľká výhoda pri pristátí na hladine. Na druhej strane sa ale pilot musel trafiť do krátkej medzery medzi mostami. 

 V populárnej kultúre 
Havária so šťastným koncom sa stala námetom jednej časti dokumentárnej série Letecké katastrofy. 

V jeseni roku 2016 sa toto úspešné núdzové pristátie stalo aj námetom filmu Sully (anglický názov, český názov filmu je Sully: Zázrak na řece Hudson).

 Poznámka 

 Referencie 

 Iné projekty 

 Externé odkazy 
 Záběry nouzového přistání a záchranných akcí
 Černá skříňka: Airbusu po střetu s ptáky vypadly oba motory naráz
 Anatomy of a miracle: How Captain Chesley Sullenberger's skill saved 155 lives

 Zdroj 

Kategória:Letecké nehody